JY LEES NOU My baas is jonger as ek
Daar is dikwels tot drie generasies?in die werkplek: die Baby Boomers (gebore 1946 tot 1964), Generasie X (gebore 1965 tot 1980) en Generasie Y (gebore 1981 tot 2000). As jy weet waar jy inpas, sal jy dalk jou nuwe baas beter verstaan.
Doen introspeksie. Wat lê vlak in jou gemoed? Is jy dalk bang jy is besig om oorbodig te raak by die werk omdat?jy nie kan byhou met die vinnige tempo van verandering nie? Dalk voel jy verbitter oor verlore geleenthede.
Al is dit moeilik, moet jy probeer om jou nie die jonger vrou se aanstelling persoonlik aan te trek nie. Dis nie noodwendig 'n refleksie op jou werk en waarde op kantoor nie. Dalk pas die doelstellings van die pos nie by?jou vaardighede nie. Die vereiste vir sekere leierskapsposte kan byvoorbeeld 'n taakgerigte, saaklike, nie-empatiese soort mens wees en jy is dalk 'n warm, emosionele, empatiese leier. Al is jy nie geskik vir die pos nie, maak dit nie van jou 'n swak leier nie.